《江城梅花引 秋夜听内弹清江引》
清代·董元恺

半帘花影入房栊。对孤桐。抚丝桐。鼓一再行，绕指动清风。

指下风生松下应，拂白石，响清泉，雨淙淙。

淙淙瑟瑟满晴空。曲未终。意无穷。听也听也，听忽变、换羽移宫。

又似贯珠声断百寻中。此夜香闺幽梦冷，月落也，飞别鹤，送归鸿。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。